Àrea de Serveis Personals Servei d'Educació

PROJECTE DE MÚSICA ESCOLES BRESSOL MUNICIPALS DE PARETS DEL VALLÈS

#### El Llenguatge musical

## El llenguatge musical com a eina de comunicació i descoberta és present en l'àmbit escolar durant tota la jornada. El món sonor amb els seus silencis, les melodies, els diferents ritmes, les qualitats del so es succeeixen espontàniament . L'infant, receptor innat, està amatent a tot allò que l'envolta i l'adult ha poder -lo ajudar a 'desxifrar' els missatges que provenen del mon sonor (què fa aquest so, d'on ve aquest soroll, escolta quina melodia més bonica...). Tanmateix, però, l'adult ha de ser capaç també de proporcionar als nens i nenes la possibilitat de comunicar-se a través de cantarelles, jocs de falda, cançons... aprofitant per donar a conèixer un repertori de cançons i danses cada cop més ric.

Descobrir les possibilitats de la veu, del moviment, dels instruments (musicals o d'ús quotidià) o gaudir d'una audició ha de poder formar part de la quotidianitat. L'equip ha de vetllar per tal que totes les educadores tinguin una bona formació també en llenguatge musical per tal de garantir que les propostes que es realitzen als infants són les adients i de bona qualitat musicalment parlant.

Tot i que en les activitats més quotidianes es produeix i potencia el llenguatge musical s'entén, però, que dins les aules els infants trobaran propostes que desvetllin la descoberta del so, estones par a la cançó i la dansa, estones per a l'audició i el silenci. És a dir, l'equip ha de ser capaç de repensar constantment sobre quines són les propostes educatives que ofereix a l'infant en el seu pas pels diferents cursos a l'escola.

Les escoles bressol doncs partim de la idea bàsica que la música té una gran importància en aquestes primeres edats i per tant en la programació de les activitats del curs en Educació Infantil. La música és un llenguatge ric, variat, captivador i accessible als nens des de petits.

LLENGUATE MUSICAL Continguts	Infants de 0 a 1 any Objectius	Infants de 1 a 2 anys Objectius	Infants de 2 a 3 anys Objectius
Les qualitats del so: - l'alçada - el timbre - la intensitat - la durada	- Despertar la sensibilitat envers el món sonor en general i el món musical en particular. - L'infant, en acabar el cicle, ha de ser capaç de mostrar certa sensibilitat envers les qualitats del so, discriminant algun instrument musical o un objecte pel seu so, diferenciant intensitats diferents...
L'audició	- En acabar el cicle l'infant ha de poder reconèixer algunes cançons del repertori popular adient a la seva edat. - Els nens i nenes han de poder reconèixer les audicions més treballades significativament a l'escola. - Es pretén que, en acabar el cicle, l'infant mostri sensibilitat i atenció per les audicions seleccionades.
La dansa La pròpia veu	- Ser capaç de reproduir cançons adients a l'edat - Ser capaç d'utilitzar la cançó i la dansa (sigui moviment dansat o joc de falda) com a mitjà de comunicació i d'expressió.
La pulsació i el ritme	- L'infant ha de poder mostrar quin és el seu ritme i poder seguir ritmes diferents.
El so i el silenci	- En acabar el cicle l'infant ha de ser capaç de diferenciar auditivament el so del silenci.